				
PROTOCOL DE COLABORARE
Nr............/................	

Cap.I. PĂRȚILE
I. Direcția de Administrare a Domeniului Public Slobozia (D.A.D.P. Slobozia), Cod fiscal 7326960, cu sediul social în Slobozia, strada Filaturii nr. 8, județul Ialomița, reprezentată prin Director Dumitru Valentin, telefon 024235496, email: dadp@municipiulslobozia.ro, cont deschis la Trezoreria Slobozia …………………………….............., denumită în continuare Parte
II. UNITATEA ADMINISTRATIV TERITORIALĂ (U.A.T.): .............., cu sediul în oraș/comuna .........., strada .............., nr......., județul Ialomița, C.I.F. ..........., cont deschis la Trezoreria ................, reprezentată prin dl. ................ în calitate de Primar, denumită în continuare Parte
Părțile  au convenit în baza HCL nr. 80/20.03.2025 emisă de Consiliul Local al Municipiului Slobozia și HCL nr............... emisă de Consiliul Local al orasului/comunei............... au convenit încheierea prezentului Protocol de colaborare, cu respectarea prevederilor O.U.G. nr 155/2001 privind aprobarea programului de gestionare a câinilor fără stăpân, cu modificările  și completările ulterioare; a H.G. nr. 1059/2013 pentru aprobarea Normelor metodologice de aplicare a Ordonanţei de urgenţă a Guvernului nr. 155/2001 privind aprobarea programului de gestionare a câinilor fără stăpân, cu modificările  și completările ulterioare.
Cap.II. OBIECTUL PROTOCOLULUI
Art.1. Obiectul prezentului protocol de colaborare îl reprezintă activitatea de gestionare a câinilor fără stăpân de pe raza U.A.T.-ului ........... de către D.A.D.P. Slobozia, constând  în capturarea și cazarea lor în adăpostul direcției, în limita locurilor disponibile, cu perceperea tarifelor din anexa atașată.
Cap.III. CONDIȚII PRIVIND DERULAREA ACTIVITĂȚII
Art.2. Capturarea se efectuează numai pe domeniul public și privat al UAT-lor, cu prioritate în jurul școlilor, al parcurilor și grădinițelor, al altor instituții publice și spații publice aglomerate.
Art.3. Cazarea în adăpostul câinilor fără stăpân aparținând D.A.D.P. Slobozia, se face în limita locurilor disponibile pentru asigurarea capacității de funcționarea a dăpostului.
Art. 4. D.A.D.P. Slobozia răspunde de capturarea, transportul câinilor până la adăpost și întocmirea tuturor actelor necesare conform Regulamentului de organizare şi funcţionare a activităţii de gestionare a câinilor fără stăpân din municipiul Slobozia aprobat prin HCL al Municipiului Slobozia nr. 77/31.05.2002 și legislației din domeniu.
Art. 5. D.A.D.P. Slobozia întocmește un proces-verbal de capturare în două exemplare, în care se menționează numărul de câini capturați, în urma solicitării/sesizării UAT-ului parte, care se transmite acestuia.
Art. 6. D.A.D.P. Slobozia întocmește fișe de capturare pentru fiecare câine, ce vor fi introduse în registrul general de evidență și vor fi comunicate UAT-ului parte.
Art. 7. Pentru câinii capturați care au implementat microcip (câini cu stăpân), D.A.D.P. Slobozia va întocmi și expedia notificări către proprietari și va comunica spre știință UAT-ului parte.
Art. 8. Pentru câinii capturați de pe raza U.A.T. parte, aceasta are obligația achitării contravalorii serviciilor prestate,  potrivit anexei 1 sau anexei 2, după caz.
Art. 9. La împlinirea a 15 zile de cazare în adăpost, D.A.D.P. Slobozia va întocmi o situație de plată în baza căreia se vor factura activitățile prestate către UAT-ul parte, aplicându-se tarifele ce se regăsesc în anexele ce fac parte integrantă din HCL al Municipiului Slobozia nr. 80/20.03.2025.
Art. 10. Decontarea de către UAT-ul parte a serviciilor prestate de către D.A.D.P. Slobozia se va efectua în termen de 30 de zile de la facturare.
Art. 11. Neplata la termen a serviciilor prestate atrage calcularea de penalități de întârziere de la data la care suma a devenit exigibilă în cuantum de 0,5%/zi. UAT-ul parte se va considera de drept pus în întârziere, fără notificare în următoarea zi în care obligația de plată a devenit exigibilă.
Art. 12. Proprietarii câinilor capturați de pe raza U.A.T.-ului parte pot să revendice câinii în condițiile legii, achitând D.A.D.P. Slobozia activitățile prestate pentru capturare, transport, cazare conform anexelor ce fac parte integrantă din Protocolul de Colaborare.
Art. 13. În acest sens, D.A.D.P. Slobozia va trimite U.A.T.-ului parte câte un exemplar de pe declarația de revendicare sau raport pentru fiecare câine capturat pe teritoriul său.
Art. 14. Valoarea achitată de proprietarii câinilor revendicați pentru capturarea, transportul și cazarea câinilor în adăpostul D.A.D.P. Slobozia va fi scăzută din sumele datorate la facturare de către UAT-ul parte.
Art. 15. Perfectarea adopției și a formalităților de adopție a câinilor fără stăpân cade exclusiv în sarcina D.A.D.P. Slobozia.
Art. 16. Câinii nerevendicați sau neadoptați vor fi menținuți în adăpost sau eutanasiați după expirarea termenului de 14 zile lucrătoare conform art. 35 din H.G. 1059/2013, cu modificările și completările ulterioare.
Cap. IV. OBLIGAȚIILE PĂRȚILOR
Art. 17. Obligațiile D.A.D.P. Slobozia
D.A.D.P. Slobozia se obligă:
- să captureze și să transporte câinii fără stăpân în adăpostul propriu, la solicitarea UAT-ului parte;
- să cazeze în adăpostul propriu câinii capturați de pe teritoriul UAT-ului parte în limita locurilor disponibile;
- D.A.D.P. Slobozia va facilita procesul de adopție al câinilor capturați de pe teritoriul U.A.T.-ului parte, prin promovarea acestora către public și organizațiile non-guvernamentale specializate;
- D.A.D.P. Slobozia va întreprinde toate acțiunile necesare pentru a asigura adopția corespunzătoare a câinilor, inclusiv procesul de deparazitare, microcipare și castrare, atunci când este cazul;
- în cazul în care câinii nu sunt adoptați și nu pot fi relocați, DADP Slobozia va aplica legislația în vigoare privind eutanasia animalelor, doar în cazuri excepționale, respectând prevederile legale și etice;
- toate procedurile de adopție și eutanasiere se vor desfășura conform O.U.G. nr. 155/2001 privind aprobarea programului de gestionare a câinilor fără stăpân și a H.G. nr. 1059/2013, cu modificările și completările ulterioare.

Art. 18. Obligațiile U.A.T.-ului parte
U.A.T.-ul parte se obligă:
- să asigure prezența unui reprezentant care să în soțească echipele de capturare, să indice zonele unde s-au identificat câinii care fac obiectul solicitării/sesizării și care va semna procesul-verbal la sfârșitul capturării;
- să asigure orice sprijin dacă este necesar, inclusiv promovarea;
- să comunice periodic cu reprezentanții D.A.D.P. Slobozia în legătură cu câinii capturați și cazați;
- să achite contravaloarea serviciilor prestate, chiar și în situația în care cu ocazia deplasării nu sunt capturați câini;
- să solicite prin sesizare, cu cel puțin 5 zile calendaristice înainte,  numărul câinilor ce urmează a fi capturați;
- să efectueze solicitări/sesizări într-un interval de cel mult 90 de zile de la încheierea Protocolului de Colaborare;
- să asigure protecția echipelor de capturare pe raza U.A.T.-ului parte;
-U.A.T.-ul parte este de acord cu trasferul responsabilităților de adopție și eutanasiere către D.A.D.P. Slobozia, toate procedurile derulându-se în conformitate cu prevederile  Regulamentului de organizare şi funcţionare a activităţii de gestionare a câinilor fără stăpân din municipiul Slobozia aprobat prin HCL al Municipiului Slobozia nr. 77/31.05.2002 și cu respectarea dispozițiilor O.U.G. nr. 155/2001 privind aprobarea programului de gestionare a câinilor fără stăpân, conform H.G. nr. 1059/2013, cu modificările și completările ulterioare.   
- va emite un acord pentru finalizarea procedurii de adopție/eutanasiere pentru fiecare câine preluat.

Cap. V. DURATA PROTOCOLULUI
Art. 19. Durata prezentului protocol este de 12 luni, începând cu data perfectării acestuia, cu posibilitatea de prelungire, cu acordul părților.
Protocolul poate fi completat sau modificat, oricând, cu acordul scris al ambelor părți prin acte adiționale.
Cap. VI. DISPOZIȚII FINALE. LITIGII
Art. 20. Litigiile de orice fel ce decurg din executarea prezentului protocol sunt de competența instanței de drept comun.
Art. 21. Forța majoră exonerează părțile de răspunderi în ce privește îndeplinirea totală sau parțială a obligațiilor ce le revin.
Prin forță majoră se înțelege orice eveniment independent de voința părților, imprevizibil și inevitabil, care împiedică părțile să-și execute obligațiile, integral sau parțial.
Art. 22. Apariția și încetarea cazului de forță majoră se va comunica celeilalte părți în termen de 5 zile prin scrisoare recomandată.
Cap.VII. ÎNCETAREA ȘI MODIFICAREA PROTOCOLULUI
Art. 22. Prezentul protocol încetează în următoarele situații:
- la expirarea duratei stabilite în protocol;
- în cazul nerespectării prevederilor art 11 lit f din protocolul de colaborare
- în cazul modificărilor legislative
- prin acordul scris al părților
- D.A.D.P. Slobozia își rezervă dreptul de a denunța unilateral prezentul protocol, fără o despăgubire prealabilă a UAT-ului, printr-o notificare scrisă transmisă acestuia cu 5 zile înainte de data la care se intenționează denunțarea.

Cap.VIII. DISPOZIȚII GENERALE
Art.23. Prezentul protocol de colaborare nu exonerează UAT-ul parte de răspunderea privind prejudiciile cauza teterților de către câinii fără stăpân existenți pe raza acestuia.
Protocolul de colaborare a fost redactat în 2 (două) exemplare, câte unul pentru fiecare parte.



D. A.D.P. Slobozia								U.A.T. ...........
Director,									     Primar,
Dumitru Valentin								.........................










Anexa n. 1 - TAXĂ PROTOCOL DE COLABORARE UAT-uri- varianta 1
CALCULAȚIE:
	I
	Calcul pret capturare/caine ]n limita a 20 km
	

	
	Denumire produs
	Pret lei

	1
	Ac seringa
	40

	2
	Seringa arma
	70

	3
	Preparare seringi
	40

	4
	Cheltuieli de personal
	80

	
	
	230

	II
	Cheltuieli transport/caine peste 20 km
	

	
	Lei/km 
	1

	III
	Cheltuieli intretinerea unui caine in adapost pe o perioada de 15 zile
	

	1
	Hrana uscata
	30

	2
	Consum apa (adapat si spalat boxe)
	50

	3
	Cheltuieli iluminat public si administrativ
	15

	4
	Cheltuieli dezinfenfectanti
	30

	5
	Cheltuieli de personal
	80

	6
	Alte cheltuieli administrative
	100

	
	
	305

	IV
	Cheltuieli aferente adoptiei
	

	1
	Deparazitare interna
	15

	2
	Deparazitare externa
	27

	3
	Microcipare
	60

	4
	Castrare
	213

	
	
	315

	
	
	


Anexa n. 2 - TAXĂ PROTOCOL DE COLABORARE UAT-uri- varianta 2
CALCULAȚIE:
	I
	Calcul pret capturare/caine ]n limita a 20 km
	

	
	Denumire produs
	Pret lei

	1
	Ac seringa
	40

	2
	Seringa arma
	70

	3
	Preparare seringi
	40

	4
	Cheltuieli de personal
	80

	
	
	230

	II
	Cheltuieli transport/caine peste 20 km
	

	
	Lei/km 
	1

	III
	Cheltuieli intretinerea unui caine in adapost pe o perioada de 15 zile
	

	1
	Hrana uscata
	30

	2
	Consum apa (adapat si spalat boxe)
	50

	3
	Cheltuieli iluminat public si administrativ
	15

	4
	Cheltuieli dezinfenfectanti
	30

	5
	Cheltuieli de personal
	80

	6
	Alte cheltuieli administrative
	100

	
	
	305

	IV
	Cheltuieli eutanasiere/caine
	250




 

